एसआईएसएफ जवानों ने 3 युवक को पीटा, एक गंभीर
डेम साइट पर गए थे पिकनिक मनाने, रुपए लेने का भी आरोप
भास्कर संवाददाता | सारनी
सतपुड़ा पॉवर प्लांट की सुरक्षा में तैनात राज्य औद्योगिक सुरक्षा बल (एसआईएसएफ) के जवानों ने एबी टाइप कॉलोनी में रहने वाले तीन युवकों की पिटाई कर दी। युवक क्रिसमस डे के दिन डेम पर पिकनिक मनाने गए थे। इस दौरान विवाद हुआ। थाने पहुंचे परिजनों ने मामले में एसआईएसएफ के लोगों पर कथित तौर पर रुपए लेने का आरोप भी लगाया है।
प्रदीप नागवंशी अपने साथियों के साथ शुक्रवार क्रिसमस डे पर पिकनिक मनाने डेम पर गया था। उन्हें लौटते समय शाम हो गई। शाम करीब 6 बजे वे डेम से एबी टाइप लौट रहे थे। इस दौरान गेट के पास अस्थाई चौकी में तैनात एसआईएसएफ के जवान वहां आ गए। जबरन पूछताछ कर धमकाने लगे। युवकों ने विरोध किया तो उनकी पिटाई कर दी। प्रदीप के अलावा क्षेत्र के ही विजय नागले, अजय दलवंशी के साथ भी उन्होंने मारपीट की। मामले में युवकों ने बताया उन्हें पकड़ लिया गया। इसके बाद परिजनों से 5 हजार रुपए लेकर छोड़ा। मामले को लेकर नौखेलाल गोहे, सुनील भारद्वाज समेत अन्य लोगों के नेतृत्व में पीड़ित थाने पहुंचे।
एसआईएसएफ जवानों की कथित पिटाई में सबसे ज्यादा चोट प्रदीप को आई है। उसका एक पैर टूट गया। प्रदीप ने बताया दिनभर हमने पिकनिक मनाई। हर साल जाते हैं। शाम को लौटते समय एसआईएसएफ के जवानों ने रोक लिया और हमारे साथ मारपीट करने लगे। इतना पीटा खड़े होते नहीं बना। पकड़ कर रख लिया। पिताजी को बुलाया तब छोड़ा। रुपए भी लिए। पुलिस भी कार्रवाई नहीं कर रही है।
एसआईएसएफ जवानों द्वारा मारपीट के मामले में पीड़ितों का मेडिकल कराया है। चोटें ज्यादा है। मामले में कंपनी कमांडर से जानकारी लेकर कार्रवाई की जा रही है। जो दोषी होगा उस पर कार्रवाई होगी। विक्रम रजक, टीआई सारनी
hin_Deva hin_Deva kas_Deva hin_Deva hin_Deva hin_Deva hin_Deva